Document ID: 31994R1468

ΚΑΝΟΝΙΣΜΟΣ (ΕΚ) αριθ. 1468/94 ΤΟΥ ΣΥΜΒΟΥΛΙΟΥ της 20ής Ιουνίου 1994 για την τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η Επιτροπή έλαβε ειδική εντολή στο πλαίσιο του κανονισμού (ΕΟΚ) αριθ. 2092/91 (4) να επανεξετάσει ορισμένες διατάξεις του εν λόγω κανονισμού μέχρι την 1η Ιουλίου 1994 και να υποβάλει τυχόν προτάσεις για αναθεώρηση του εν λόγω κανονισμού, εάν υπάρχουν-
ότι οι διατάξεις του άρθρου 5 παράγραφος 5 σχετικά με την επισήμανση των γεωργικών προϊόντων και των ειδών διατροφής που περιέχουν συστατικό γεωργικής προέλευσης το οποίο έχει παραχθεί από παραγωγούς που βρίσκονται στο στάδιο της μετατροπής από τη συμβατική καλλιέργεια στη βιολογική καλλιέργεια λήγει την 1η Ιουλίου 1994-
ότι φάνηκε ότι η πρόταση στο σύνολό της χρειάζεται περαιτέρω εξέταση- ότι με αυτή τη βάση θα ήταν σκόπιμο να παραταθεί η μεταβατική περίοδος που προβλέπεται στο άρθρο 5 παράγραφος 5, προκειμένου να αποφευχθεί η διακοπή του τρέχοντος συστήματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 5 του κανονισμού (ΕΟΚ) αριθ. 2092/91, η ημερομηνία "1η Ιουλίου 1994" αντικαθίσταται από την ημερομηνία "1η Ιουλίου 1995".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 20 Ιουνίου 1994.

Labels: 3
17
6